  Виталий Пронин 28-тӥ тулыспалэ 17.00 часэ Йӧскалык лыдӟиськонниын (Удмуртской урам, 264-тӥ юрт) «Ватка» студиысь егитъёс Лариса Ореховалэн кылбуръёсызъя пуктэм «Ярдуртэм нюлэс» спектакль возьматозы.Спекакль азьын кылосбур наукаосъя кандидат Виктор Шибанов туала удмурт нылкышно кылбурет сярысь вералоз, студиялэн режиссёрез Василий Ушаков спектакльёс бордын ужамез сярысь вераськоз.«Ярдуртэм нюлэс» сяна, студия пуктӥз ни Михаил Петровлэн «Италмас», Николай Байтеряковлэн «Солдатъёс ке кошко...», Василий Ушаковлэн «Матӥ но Мардан», Пётр Захаровлэн «Бадиян сяськаяське», Николай Карамзинлэн «Бедная Лиза» произведениоссыя спектакльёс. Али артистъёс Кузебай Гердлэн кылбуретэзъя спектакль дасяло.«Ватка» этностудия кылдэмын 2011-тӥ арын, УдГУ-ысь удмурт кылосбуръя факультет бордын. Студиен кивалтэ Василий Серафимович Ушаков, Удмуртиысь искусство удысысь дано ужась, Удмурт Элькунысь Кивалтэтлэн литературая премиезлэн лауреатэз (2015).Йӧскалык библиотекалэн пресс-службаез Теги: кытынкумар  